作者:許敬宗
標題:奉和執契靜三邊應詔
內容:玄塞隔陰戎，朱光分昧穀。地遊窮北際，雲崖盡西陸。星次絕軒臺，風衢乖禹服。寰區無所外，天覆今鹹育。竄苗猶有孽，戮負自貽辜。疏網妖鯢漏，盤藪怪禽逋。髯飛尚假息，乳視暫稽誅。幹靈振玉弩，神略運璿樞。日羽廓遊氣，天陣清華野。升晅光西夜，馳恩溢東瀉。揮袂靜昆炎，開關納流赭。錦軺淩右地，華纓羈大夏。清檯映羅葉，玄沚控瑤池。駝鹿輸珍貺，樹羽饗來儀。輟餚觀化宇，棲籞萃條支。燻風交閬闕，就日泛蒙漪。充庭延飲至，絢簡敷春藻。迎薑已創圖，命力方論道。昔託遊河乘，再備商山皓。欣逢德化流，思效登封草。